
  REPUBLIKA HRVATSKA                                                                                                                                                                                                                                                                                                                                                                                                                                                                                                                                             
	OSNOVNA ŠKOLA SKALICE
Put Skalica 18, 21000 Split
KLASA:       112-02/26-01/5
URBROJ:     2181-1-270-01-26-1                                       
Split, 9. rujna 2026. godine
	



[bookmark: _Hlk146520960][bookmark: _Hlk213587211]Na temelju članka 107. Zakona o odgoju i obrazovanju u osnovnoj i srednjoj školi („Narodne novine“, br. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 155/23, 156/23), Pravilnika o djelokrugu rada tajnika te administrativno–tehničkim i pomoćnim poslovima koji se obavljaju u osnovnoj školi (Narodne novine broj 40 /14, 71/25, 74/25-ispravak), Pravilnika o sistematizaciji radnih mjesta u Osnovnoj školi Skalice, v.d.ravnateljica Osnovne škole Skalice, Put Skalica 18, Ana Kaštelan, prof., objavljuje
N A T J E Č A J
za zasnivanje radnog odnosa na radnom mjestu 


· OPERATIVNI DJELATNIK ZA SIGURNOST I CIVILNU ZAŠTITU (M/Ž),  - 
1 izvršitelj/ica na neodređeno puno radno vrijeme  (40 sati tjedno)

Mjesto rada: Osnovna škola Skalice , Put Skalica 18, 21000 Split

Na natječaj se mogu javiti muške i ženske osobe u skladu sa Zakonom o ravnopravnosti spolova (Narodne novine, broj: 82/08. i 69/17.)
Izrazi koji se u ovom natječaju navode u muškom rodu su neutralni i odnose se jednako na muške i ženske osobe. 

Uvjeti za zasnivanje radnog odnosa:
Osim ispunjavanja općih uvjeta za zasnivanje radnog odnosa sukladno općim propisima o radu, kandidati trebaju zadovoljiti uvjete sukladno članku 6.a Pravilnika o dopuni Pravilnika o djelokrugu rada tajnika te administrativno-tehničkim i pomoćnim poslovima koji se obavljaju u osnovnoškolskoj ustanovi (NN 71/2025),te članku 7. stavku 3. toč. 7. Pravilnika o sistematizaciji radnih mjesta u Osnovnoj školi Skalice:
· završena četverogodišnja srednja škola (razina 4.2 prema HKO)
· završen Program obrazovanja za stjecanje djelomične kvalifikacije operativni djelatnik/djelatnica za sigurnost i civilnu zaštitu u odgojno-obrazovnim ustanovama (dalje: Program obrazovanja).
Iznimno Poslove operativnog djelatnika za sigurnost i civilnu zaštitu može obavljati i osoba koja nema završen Program obrazovanja, ali ga je dužna završiti u roku 6 mjeseci od dana zasnivanja radnog odnosa na tom radnom mjestu, a ukoliko ne završi Program obrazovanja u propisanom roku, prestaje ugovor o radu istekom posljednjeg dana roka za stjecanje Programa obrazovanja.
Dokaz o posebnoj psihičkoj i fizičkoj zdravstvenoj sposobnosti kandidati će stjecati u okviru Programa obrazovanja.

Radni odnos u Školi ne može se zasnovati s osobom za koju postoje zapreke iz članka 106. Zakona o odgoju i obrazovanju u osnovnoj i srednjoj školi.


U vlastoručno potpisanoj prijavi na natječaj kandidat je obvezan navesti osobno ime, adresu stanovanja, broj telefona odnosno mobitela, e-mail adresu na koju će mu biti dostavljena obavijest o datumu i vremenu procjene odnosno testiranja i naziv radnog mjesta na koje se prijavljuje.

Kandidati su uz vlastoručno potpisanu prijavu dužni dostaviti:
· životopis,
· dokaz o odgovarajućem stupnju obrazovanja,
· dokaz o državljanstvu,
· uvjerenje nadležnog suda da kandidat nije pod istragom i da se protiv njega ne vodi kazneni postupak za kaznena djela za koja postoji zapreka za zasnivanje radnog odnosa u školi sukladno članku 106. Zakona o odgoju i obrazovanju u osnovnoj i srednjoj školi (ne starije od mjesec dana na dan objave natječaja),
· elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje (ne starije od mjesec dana na dan objave natječaja),
· program obrazovanja za stjecanje djelomičnih kvalifikacija operativnog djelatnika za sigurnost i civilnu zaštitu u odgojno obrazovnim ustanovama, ukoliko je završen program

Navedene isprave odnosno prilozi dostavljaju se u neovjerenoj preslici i ne vraćaju se kandidatu nakon završetka natječajnog postupka.
Prije sklapanja ugovora o radu odabrani kandidat dužan je sve navedene priloge odnosno isprave dostaviti u izvorniku ili u preslici ovjerenoj od strane javnog bilježnika sukladno Zakonu o javnom bilježništvu  (Narodne novine, broj 78/93, 29/94, 162/98, 16/07, 75/09, 120/16 i 57/22.).

Kandidat koji je stekao inozemnu obrazovnu kvalifikaciju u inozemstvu dužan je uz prijavu na javni natječaj priložiti rješenje određenog visokog učilišta o priznavanju potpune istovrijednosti u skladu sa Zakonom o priznavanju istovrijednosti stranih školskih svjedodžbi i diploma („Narodne novine“, br. 57/96 i 21/00) ili rješenje Agencije za znanost i visoko obrazovanje o stručnom priznavanju inozemne visokoškolske kvalifikacije u skladu sa Zakonom o priznavanju inozemnih obrazovnih kvalifikacija („Narodne novine“, br. 158/03,198/03,138/06 i 45/11.)
Kandidat koji se poziva na pravo prednosti pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17, 98/19,84/21 i 156/23), članku 48. stavku 1.-3. Zakona o civilnim stradalnicima iz Domovinskog rata (Narodne novine broj 84/21), članku 48. f Zakona o zaštiti vojnih i civilnih invalida rata (Narodne novine broj 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18 i 32/20) dužan je u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a ima prednost u odnosu na ostale kandidate samo pod jednakim uvjetima. 
Kandidat koji se poziva na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji uz prijavu na natječaj dužan je priložiti sve dokaze o ispunjavanju uvjeta iz natječaja i ovisno o kategoriji u koju ulazi sve potrebne dokaze (članak 103.st.1.Zakona) dostupne na poveznici Ministarstva hrvatskih branitelja: 
https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf
Kandidat koji se poziva na pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata uz prijavu na natječaj dužna je priložiti sve dokaze o ispunjavanju uvjeta iz natječaja te priložiti dokaze o ispunjavanju uvjeta za ostvarivanje prava prednosti pri zapošljavanju (članak 49.st.1.Zakona) dostupne na poveznici Ministarstva hrvatskih branitelja: 
https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf
Kandidati prijavom na natječaj daju privolu Osnovnoj školi Skalice za obradu osobnih podataka navedenih u svim dostavljenim prilozima odnosno ispravama za potrebe provedbe natječaja.

Škola će dostavljene podatke kandidata obrađivati u skladu s odredbama pozitivnih propisa koji uređuju zaštitu osobnih podataka. 
Na natječaj se mogu prijaviti osobe oba spola.
Nepotpune i nepravodobne prijave neće se razmatrati.

Kandidati koji su pravodobno dostavili potpunu prijavu te ispunjavaju uvjete natječaja obvezni su pristupiti procjeni odnosno testiranju prema odredbama Pravilnika o postupku zapošljavanja te procjeni i vrednovanju kandidata za zapošljavanje Osnovne škole Skalice:

https://os-skalice-st.skole.hr/dokumenti/akti/


Ako kandidat ne pristupi procjeni odnosno testiranju smatra se da je odustao od prijave na natječaj.

Način procjene odnosno testiranja kandidata te pravni i drugi izvori za pripremu kandidata bit će objavljeni na mrežnoj stranici Škole:
https://os-skalice-st.skole.hr/oglasi-za-posao/

Rok za podnošenje prijava je osam dana od dana objave natječaja na mrežnoj stranici i oglasnoj ploči Škole te mrežnim stranicama i oglasnim pločama Hrvatskog zavoda za zapošljavanje.

[bookmark: _Hlk147396444]Prijave s dokazima o ispunjavanju uvjeta natječaja dostaviti poštom na adresu: Osnovna škola Skalice, Put Skalica 18, 21000 Split s naznakom „Za natječaj - „OPERATIVNI DJELATNIK ZA SIGURNOST I CIVILNU ZAŠTITU-NEODREĐENO PUNO RADNO VRIJEME “.

O rezultatima natječaja kandidati će biti obaviješteni putem mrežne stranice Škole: 
https://os-skalice-st.skole.hr/oglasi-za-posao/
u roku od 15 dana od dana sklapanja ugovora o radu s izabranim kandidatom ili donošenja odluke o neizboru kandidata odnosno bit će obaviješteni sukladno članku 23. stavku 3. Pravilnika o postupku zapošljavanja te procjeni i vrednovanju kandidata za zapošljavanje Osnovne škole Skalice.

                                                                                               v.d.  ravnateljica

                                                                                               Ana Kaštelan, prof.

